**BamBam** (oik. Kunpimook Bhuwakul, thaiksi กันต์พิมุกต์ ภูวกุล; s. 2. toukokuuta 1997) on thaimaalainen rap-artisti ja laulaja. Hän on myös eteläkorealaisen k-pop yhtye Got7:n jäsen. Hän on myös esiintynyt muutamissa eteläkorealaisissa ja thaimaalaisissa tosi-tv- ja viihdeohjelmissa. Hänellä on myös oma youtube-kanava BamHome tai BamBam’s House (koreaksi 뱀집), jossa hän kutsuu ystäviään ja tuttaviaan luokseen juttelemaan ja juomaan hänen itsetekemäänsä olutta.

Varhaiset vaiheet
-----------------

BamBam syntyi 2. toukokuuta 1997 Bangkokissa, Thaimaassa. Hänen perheeseensä kuuluu hänen lisäkseen äiti, kaksi vanhempaa veljeä ja nuorempi sisko. Hänen isänsä menehtyi, kun BamBam oli vain kolmevuotias. BamBam kiinnostui korealaisesta ruoka- ja musiikkikulttuurista osittain äitinsä takia, joka oli korealaisen artistin ja näyttelijän Rainin fani ja joka siksi onnistui vaikuttamaan poikansa mielenkiintoon. BamBam oli samassa tanssiryhmässä kuin Blackpinkin Lisa nuoruudessaan ennen kuin läpäisi JYP-yhtiön koe-esiintymisen ja aloitti sitten yhtiössä harjoittelijana. Hän muutti Etelä-Koreaan 13-vuotiaana.

Ura
---

### Got7

BamBam debytoi yhtyeessä Got7 16. tammikuuta 2014 JYP Entertainment -yhtiössä. Yhtyeeseen kuuluu yhteensä 7 jäsentä, jotka ovat BamBamin lisäksi Mark, JAY B, Jackson, Jinyoung, Youngjae ja Yugyeom. Sitä ennen BamBam esiintyi ensimmäisen kerran julkisuudessa Mnetin tositelevisio-ohjelmassa *WIN: Who Is Next* 6. syyskuuta 2013. Hän esiintyi selviytymisohjelman yhdessä jaksossa jäseniensä Markin, Jacksonin ja Yugyeomin kanssa ennen virallista debyyttiään. Heidän lisäkseen Day6 -yhtyeen jäsenet Young K, Jae Park, Wonpil, Sungjin ja Junhyeok kilpailivat YG Entertainment levy-yhtiön tiimejä vastaan. YG Entertainmentin perustaja Yang Hyun Suk kehui BamBamia heidän esityksensä jälkeen, sanoen että BamBam pisti silmään positiivisessa mielessä ja erottui joukosta. Got7:n depyyttikappale "Girls Girls Girls" julkaistiin neljä kuukautta myöhemmin ja ryhmä alkoi saavuttaa suosiota. BamBam on yhtyeen yksi rap-artisteista ja päätanssijoista.  

### Soolo

Got7 päätti olla uusimatta sopimuksiaan JYP Entertainment -yhtiön kanssa, ja ryhmän jäsenet erkanivat eri yhtiöihin 19. tammikuuta 2021 seitsemän vuotta debyyttinsä jälkeen. 5. maaliskuuta 2021 BamBam allekirjoitti sopimuksen Abyss Companyn kanssa ja liittyi yhtiöön, jossa muun muassa toinen entinen JYP Entertainmentin kasvatti, Wonder Girlsien Sunmi on. Samana vuonna 15. kesäkuuta BamBam julkaisi ensimmäisen soolominialbuminsa nimeltään RiBBon. Albumin teemana on uudelleensyntyminen, ja titteli onkin sanaleikki sanojen ‘ribbon’ ja ‘reborn’ välillä, jotka kirjoitetaan ja äännetään molemmat koreaksi samalla tavalla (리본). BamBam halusi näyttää omat värinsä faneilleen RiBBonin avulla, ja albumin viestinä onkin toivo paremmasta itsestä.  

28. maaliskuuta 2023 BamBam julkaisi ensimmäisen albuminsa Sour & Sweet. Albumin kappaleet kertovat hänen matkastaan ja kasvustaan uransa aikana, ja kappaleiden tarkoituksena on paljastaa artistin piilotettu puoli. Nimiraita Sour & Sweet edustaa artistin kahta puolta, iloista ja "makeaa", jotka hän näyttää yleisölle ja faneilleen, sekä piilotettua "hapanta" puolta.

Lähteet
-------

1. ↑  뱀집 - YouTube *www.youtube.com*. Viitattu 10.5.2023.
2. ↑  나무위키 뱀뱀 *namu.wiki*.
3. ↑  Choi Ji-won: From feather to wing, BamBam follows his growth in 'Sour & Sweet' *The Korea Herald*.  28.3.2023. Viitattu 10.5.2023. (englanniksi)
4. ↑  갓세븐 "아티스트 될 때까지 몸이 닳도록 노력하겠다" [인터뷰] *www.xportsnews.com*.  20.1.2014. Viitattu 10.5.2023. (koreaksi)
5. ↑  Gadong, Katreena: BLACKPINK Lisa Manoban and Got7 Bambam childhood friends? *en.yibada.com*.  14 elokuuta 2016.
6. ↑  สุวิชา พุทซาคำ: ตัวตนหลังเวที GOT7 ของ ‘แบมแบม-กันต์พิมุกต์ ภูวกุล’ *The Cloud*.  6.8.2017. Viitattu 10.5.2023. (thaiksi)
7. ↑  GOT7 *Warner Music Korea*. Viitattu 10.5.2023. (koreaksi)
8. ↑  JYP to launch new boy band ‘GOT7’ next week *kpopherald.koreaherald.com*. Viitattu 10.5.2023.
9. ↑   "[ WIN : WHO IS NEXT ] episode 4\_ YG vs JYP ! 배틀의 결과는?!". fi-FI
10. ↑  우빈: 갓세븐 전원, 결국 JYP 떠난다 "재계약 않기로…미래 응원" [공식] *entertain.naver.com*. Viitattu 10.5.2023. (koreaksi)
11. ↑  Gladys Yeo: GOT7’s BamBam signs with Abyss Company *NME*.  5.3.2021. Viitattu 10.5.2023. (englanniksi)
12. ↑  최지예: 보라색 리본에 꽁꽁 묶였네…뱀뱀, 솔로 타이틀곡은 '리본' [공식] *n.news.naver.com*. Viitattu 10.5.2023. (koreaksi)
13. ↑  PPTV Online *16 kesäkuuta 2021*.
14. ↑  GOT7 ベンベン、メンバーと離れソロ活動へ…心境を語る「グループとの違いは…」（総合） *Kstyle*. Viitattu 10.5.2023.
15. ↑  Revista KoreaIN - Conectando Culturas *Revista KoreaIN - Conectando Culturas*. Viitattu 10.5.2023. (portugaliksi)
16. ↑  Gladys Yeo: GOT7’s BamBam drops music video for ‘Sour & Sweet’ *NME*.  28.3.2023. Viitattu 10.5.2023. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |